Մայրության և գեղեցկության տոնը տարվա թերևս այն բացառիկ տոներից է, երբ գեղեցիկ սեռի ներկայացուցիչներն իրենց ավելի երջանիկ են զգում և ցանկանում են, որ օրը հագեցած լինի հաճելի անակնկալներով: Սակայն հաճախ է պատահում, որ դեպքերի բերումով այդ օրը ոչ ոք կողքիդ չի լինում ու ստիպված ես ինքդ քեզ համար օրը դարձնել անմոռանալի ու երջանիկ: <<ՄԱՐԻ>> ամսագիրը խորհուրդ է տալիս չհուսահատվել և առաջարկում է տոնը ավելի հիշարժան դարձնելու մի քանի տարբերակ: